MILL ส่ง “ซันเทค รีไซเคิล” เข้าซื้อบ.ย่อย WAVE หนุนโอกาสประมูลงานใหม่
MILL อนุมัติ “ซันเทค รีไซเคิล แอนด์ ดีคาร์บอน” เข้าซื้อหุ้นสามัญเดิมของบริษัทย่อย WAVE รวมมูลค่าไม่เกิน 649,900 บาท เพิ่มโอกาสเข้าร่วมประมูลงานต่างๆ ในอนาคต
MILL อนุมัติ “ซันเทค รีไซเคิล แอนด์ ดีคาร์บอน” เข้าซื้อหุ้นสามัญเดิมของบริษัทย่อย WAVE รวมมูลค่าไม่เกิน 649,900 บาท เพิ่มโอกาสเข้าร่วมประมูลงานต่างๆ ในอนาคต
16 ธ.ค. 2565

บริษัท มิลล์คอน สตีล จำกัด (มหาชน) หรือ MILL เปิดเผยว่า ที่ประชุมคณะกรรมการบริษัทมีมติอนุมัติให้บริษัท ซันเทค รีไซเคิล แอนด์ ดีคาร์บอน จำกัด ซึ่งเป็นบริษัทย่อย เข้าซื้อหุ้นสามัญเดิมของบริษัท เวฟ อีเอสจี จำกัด (Wave ESG) ซึ่งเป็นบริษัทย่อย ของ บริษัท เวฟ เอ็นเตอร์เทนเมนต์ จำกัด (มหาชน) หรือ WAVE จำนวน 74,950,200 หุ้นคิดเป็น 90% ของทุนชำระแล้ว มูลค่าหุ้นละ 0.00867 บาท รวมมูลค่าไม่เกิน 649,900 บาท
สำหรับวัตถุประสงค์ของการลงทุนในครั้งนี้ เพื่อใช้ประโยชน์จากฐานทุนจดทะเบียนที่มีขนาดใหญ่ ซึ่งจะเป็นประโยชน์ต่อการเข้าร่วมประมูลงานต่างๆ ของ บริษัทย่อยในอนาคต โดย Wave ESG มีทุนจดทะเบียน 832,780,000 บาท มูลค่าที่ตราไว้หุ้นละ 10 บาท
โดยทุนที่ออกและชำระแล้ว 832,780,000 บาท จำนวนหุ้นทั้งสิ้น 83,278,000 หุ้น
อนึ่ง ณ 31 ธ.ค.64 Wave ESG มีสินทรัพย์รวม 258.52 ล้านบาท หนี้สินรวม 824.42 ล้านบาท และส่วนของเจ้าของ ติดลบ 565.90 ล้านบาท ผลประกอบการในปี 64 ขาดทุน 372.98 ล้านบาท